คุณคะ ดิฉันมักจะมีอาการเวียนหัว คลื่นไส้ อาเจียนอยู่บ่อยครั้ง เนื่องจากความเครียด และวิตกกังวล แต่ช่วงนี้ ไม่มีความเครียดหรือกังวลอะไรเลยค่ะ แต่ก็มีอาการเวียนหัวคลื่นไส้ อาเจียน โดยมีอาการเวียนหัวทุกวันมา กว่าสัปดาห์แล้วค่ะ แต่ไม่ได้เป็นตลอดเวลา บางครั้งมีอาการหูอื้อ และ มีอาการปวดศีรษะด้านขวาบนแบบจี๊ดๆ ร่วมด้วยค่ะ แต่ไม่มีเวลาไปตรวจที่โรงพยาบาลเลยค่ะ พอจะวินิจฉัยคร่าวๆได้มั้ยคะ รวมถึงวิธีดูแลสุขภาพ หรือรักษาอาการเหล่านี้ด้วยค่ะ
สวัสดีค่ะ อาการเวียนศีรษะและคลื่นไส้ อาจมีสาเหตุจาก-น้ำในหูไม่เท่ากัน ทำให้มีอาการเวียนศีรษะ คลื่นไส้ บ้านหมุน-โรคของหูอื่นๆเช่นตะกอนหินปูนในหูชั้นในหลุด หรือ โรคหินปูนในหูชั้นในเคลื่อนหูชั้นในอักเสบจากการติดเชื้อของหูชั้นกลาง-การเปลี่ยนท่าทางที่เร็วเกินไป-เนื้องอกของประสาททรงตัว-เนื้องอกในสมอง มักเป็นอาการปวดหัวรุนแรงขึ้นเรื่อยๆ ปวดมากตอนเช้า มีอาเจียนพุ่ง อาจมีความผิดปกติทางระบบประสาทเช่นอ่อนแรงแขนขาข้างใดข้างหนึ่งร่วมด้วยการดูแลตัวเองเบื้องต้น ควรเปลี่ยนท่าทางช้าๆ ถ้ามีอาการให้รีบนั่งพัก รับประทานยาแก้เวียนศีรษะ ดื่มน้ำมากๆหากยังเวียนหัวเรื้อรัง เป็นมากจนรบกวนชีวิตประจำวัน คลื่นไส้ อาเจียน หรือมีอาการทางระบบประสาทดังกล่าวไป ควรรีบไปพบแพทย์เพื่อตรวจเพิ่มเติม